google/wiki40b huggingface dataset:
Συνιστώμενο όριο έκθεσης

Το συνιστώμενο όριο έκθεσης (recommended exposure limit) (REL) είναι ένα όριο επαγγελματικής έκθεσης (occupational exposure limit) που έχει προταθεί από το Εθνικό Ινστιτούτο για την Επαγγελματική Υγεία και Ασφάλεια (ΗΠΑ) (NIOSH) στην Υπηρεσία Επαγγελματικής Ασφάλειας και Υγείας (ΗΠΑ) (OSHA) για αποδοχή ως όριο επιτρεπτής έκθεσης. Το REL είναι ένα επίπεδο που το NIOSH πιστεύει ότι μπορεί να προστατεύσει την ασφάλεια και την υγεία των εργαζομένων για όλη τη διάρκεια της εργατικής ζωής ενός εργαζομένου, αν χρησιμοποιηθεί σε συνδυασμό με τους ελέγχους μηχανικής και εργασίας στην πράξη, την ιατρική παρακολούθηση, την ανακοίνωση και επισήμανση των κινδύνων, την εκπαίδευση των εργαζομένων και τα μέσα ατομικής προστασίας (personal protective equipment). Κανένα REL δεν έχει υιοθετηθεί από την OSHA, αλλά χρησιμοποιούνται ως οδηγοί από κάποιες βιομηχανίες και νομικούς οργανισμούς. Τα REL για χημικές εκθέσεις εκφράζονται συνήθως σε μέρη ανά εκατομμύριο (ppm), ή μερικές φορές σε [[γραμμάριο|χιλιοστογραμμάρια] ανά κυβικό μέτρο (mg/m³). Αν και νομικά δεν είναι εκτελεστά όρια, τα REL της NIOSH εξετάζονται από την OSHA κατά την έκδοση νομικά εκτελεστών PEL.
Γιόχαν Χάινριχ Φίσλι

Καλλιτεχνική δημιουργία

Ο Φιούζελι, με το εκκεντρικό ύφος στα έργα του, ένα κράμα ιταλικού μανιερισμού και επιδράσεων από το γερμανικό κίνημα στην τέχνη «Sturm und Drang» (Θύελλα και Ορμή, ρομαντισμός), επηρέασε σημαντικά την πορεία της αγγλικής τέχνης. Ήταν ο δημιουργός του κινήματος του ρομαντισμού στην αγγλική ζωγραφική. Το έργο του διαπνέεται από ένα απροκάλυπτο ερωτισμό, δύναμη φαντασίας, εφιαλτικούς υπαινιγμούς, προσωπικές φαντασιώσεις και μια ονειρική διάθεση, που τον καθιστούν προάγγελο του σουρεαλισμού. Το έργο του, όπως συχνά επισημαίνεται, αποτελεί ένα εικαστικό σχόλιο του Ομήρου, των Νιμπελούγκεν και του θεάτρου του Σαίξπηρ. Τα περισσότερα έργα του βρίσκονται στο Κούνστχαους της Ζυρίχης και την Πινακοθήκη Τέιτ του Λονδίνου.

Ερωτισμός στην τέχνη

Η απόδοση των σεξουαλικών θεμάτων στο έργο του Φιούζελι χαρακτηρίζεται από μια απελευθέρωση της ερωτικής φαντασίωσης, που παρόμοια δεν είχε εκδηλωθεί μέχρι τότε στις εικαστικές τέχνες. Φιλοτέχνησε εκατοντάδες ερωτικά σχέδια, για ιδιωτική μόνο χρήση με τους φίλους του, που χρονολογούνται κυρίως από το δεύτερο μισό της δεκαετίας του 1790. Τα σχέδια του αυτά αναδεικνύουν απροκάλυπτα τις επώδυνες εμμονές του στο σεξ και τον ονειρικό ερωτικό κόσμο του, που ήταν απόρροια της μειονεκτικής εμφάνισής του, του άχαρου παρουσιαστικού του και της έλλειψης ερωτικής γοητείας. 
Τα ερωτικά θέλγητρα, τα φετιχιστικά στοιχεία, τα γυμνά σώματα που συμπλέκονται, τα ακάλυπτα γεννητικά όργανα ανδρών και γυναικών, η έμφαση στη βία, ο λανθάνων σαδισμός και η ερωτική υποταγή υπάρχουν στο έργο του Φιούζελι με τρόπο απροκάλυπτο. Τα πιο γνωστά, μυθολογικής προέλευσης και με έκδηλο ερωτικό περιεχόμενο, είναι τα έργα του που τιτλοφορούνται «Incubus» και «Succubus». Πρόκειται για τους μεσαιωνικούς δαίμονες, αφενός τον αρσενικό «Incubus», που εμφανίζεται με τη μορφή άνδρα ή αλόγου, ξαπλώνει πάνω σε κοιμισμένες γυναίκες και συνουσιάζεται μαζί τους, αφετέρου τον «Succubus», που με μορφή γυναίκας αποπλανά τους άντρες.
Στο ίδιο εικαστικό ύφος και με έντονο ερωτικό στοιχείο είναι και τα έργα του: «Ο Εφιάλτης» (1781), «Ο θάνατος του Οιδίποδα» (1784), «Ο Ινκούμπους εγκαταλείποντας δυο κοιμισμένες γυναίκες» (1793), « Η Τιτάνια αγκαλιάζει τον γαϊδουροκέφαλο Μπότομ» (1793 – 94, Κούνστχαους, Ζυρίχη), «Το Τζάκι» (1798), «Η Ντεμπυτάντ» (Πινακοθήκη Τέιτ, Λονδίνο), «Γυναίκα σ’ ένα τζάκι» (περ. 1817), «Το Φιλί» (1819, Κούνστχαους, Ζυρίχη), «Καλλίπυγος» (περ. 1810 – 1820), «Λεσβιακό ζευγάρι» (περ. 1815 -20), «Σύμπλεγμα ενός άντρα με τρεις γυναίκες» (περ. 1820, Μουσείο Βικτωρίας και Αλβέρτου, Λονδίνο), «Κοιμισμένη γυναίκα με Ερινύες» (1821) ή το μακάβριο «Ο Βόλφραμ κοιτάζει τη γυναίκα του, που την έχει φυλακίσει με το πτώμα του εραστή της» (1812 – 1820).
Φεντερίκο Σφόρτσα

Βιογραφία

Ήταν γιος τού Αλεξάνδρου, 7ου κόμη της Σάντα Φιόρα, δούκα τού Σένι & πρίγκιπα τού Βαλμοντόνε και της Ελεονώρας Ορσίνι. Καρδινάλιοι ήταν επίσης ο θείος του Φραγκίσκος και οι μεγάλοι θείοι του Γκουίντο-Ασκάνιο & Αλέξανδρος, εγγονοί τού πάπα Παύλου Γ΄.
Το 1623 έγινε αποστολικός πρωτονοτάριος. Το 1625 διορίστηκε κυβερνήτης τού Τέρνι και έπειτα της Τσεζένα ως το 1626. Αργότερα υπηρέτησε ως αντικαταστάτης παπικός απεσταλμένος (legatus) στην Αβινιόν το διάστημα 1637-45. Όταν ο Πάπας Ιννοκέντιος Ι΄ εξελέγη το 1644, θεώρησε ότι ένας τόσο ευγενής Οίκος θα πρέπει να έχει έναν καρδινάλιο, έτσι αποφάσισε ο Φεντερίκο να φορέσει τον ερυθρό πίλο. Ζήτησε από τον Φεντερίκο να επιστρέψει στη Ρώμη, τον αναβάθμισε σε καρδινάλιο το 1645 και τον διόρισε επίσκοπο τού Ρίμινι· ο Φεντερίκο υπηρέτησε 11 έτη, ώσπου παραιτήθηκε το 1656.
Συμμετείχε στο Σύλλογο καρδιναλίων (Conclavium) τού 1655, που εξελέγη ο Πάπας Αλέξανδρος Ζ΄. Εξελέγη θαλαμηπόλος (camerlengo) τού Ιερού Συλλόγου των καρδιναλίων το διάστημα 1659-60. Συμμετείχε στο Σύλλογο των καρδιναλίων τού 1557, που εξελέγη ο Πάπας Κλήμης Θ΄ και τού 1669-70, που εξελέγη ο Πάπας Κλήμης I΄. To 1675 εξελέγη επίσκοπος τού Τίβολι, αλλά το επόμενο έτος απεβίωσε σε ηλικία 73 ετών.
2008 Κονστιτούτσιγια

Φυσικά χαρακτηριστικά

Η μέση διάμετρος της Κονστιτούτσιγια εκτιμάται σε 50,26 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,0531. Η Κονστιτούτσιγια περιστρέφεται γύρω από τον εαυτό της μία φορά κάθε 11 ώρες 16 λεπτά και 9 δευτερόλεπτα.
Χρυσοχώρι Αρκαδίας

Δημογραφικά στοιχεία

Το Χρυσοχώρι σήμερα είναι ένας μικρομεσαίος οικισμός που συμφωνα με την αποραφή του 2011 είχε 95 μόνιμους κατοίκους. Ενώ με την παλαιά απογραφή του 2001 οι μονιμοι κάτοικοι του χωριού ήταν 180. Οι λίγοι πλέον κάτοικοι του χωριού ασχολούνται κυρίως με την γεωργία αλλά και λιγότερο βέβαια με την κτηνοτροφία.
Βεζίρης (σκάκι)

Ιστορία

Ο βεζίρης είναι πολύ παλιό σκακιστικό κομμάτι, καθώς εμφανίζεται σε ορισμένες πολύ πρώιμες παραλλαγές του παιχνιδιού, όπως το Σκάκι του Ταμερλάνου. Ο στρατηγός στο Σιάνγκτσι κινείται όπως ο βεζίρης, αλλά έχει κάποιους πρόσθετους περιορισμούς που αφορούν το πώς και το πού μπορεί να κινηθεί ή να απειλήσει. Υπάρχει επίσης σε ορισμένες ιστορικές παραλλαγές του Σόγκι, όπως η μεγάλη έκδοσή του ως Ντάι σόγκι (15×15), με το όνομα μαινώμενος κάπρος (κινεζικά: 嗔猪).
Το όνομα βεζίρης (αραβικά: وزير) σε αρκετές Δυτικές και Νοτιοασιατικές γλώσσες σημαίνει "υπουργός", αλλά στην ελληνική γλώσσα χρησιμοποιείται εξ ίσου το βεζίρης. Βεζίρης είναι επίσης το αραβικό όνομα για το κομμάτι της βασίλισσας στο συμβατικό σκάκι.

Αξία

Ο βεζίρης έχει λίγο μεγαλύτερη αξία από ένα πιόνι, καθώς από μόνος του δεν είναι πολύ ισχυρότερος από ένα πιόνι. Ως πρόσθετη ισχύ όμως για άλλα κομμάτια αξίζει περίπου όσο μισός ίππος (λίγο παραπάνω ή λίγο παρακάτω αναλόγως με τη θέση). Παρά το γεγονός ότι το κομμάτι φερζ είναι λευκοτετράγωνο ή μαυροτετράγωνο, είναι στην πραγματικότητα πιο ισχυρό από τον βεζίρη στη φάση του ανοίγματος, λόγω της μεγαλύτερης κινητικότητας που έχει προς τα εμπρός.
Σπύρος Σκαρπαλέζος

Βιογραφία

Γεννήθηκε το 1912. Σπούδασε αρχικά στην Αθήνα και έπειτα στη Γαλλία. Το 1957 ήταν διευθυντής της νευρολογικής κλινικής στο νοσοκομείο "Ευαγγελισμός". Το 1962 έγινε ο πρώτος τακτικός καθηγητής Νευρολογίας στο Εθνικό Καποδιστριακό Πανεπιστήμιο Αθηνών οπότε έγινε και η διαίρεση (1963) της ψυχιατρικής από τη νευρολογία. Έλαβε μέρος σε διάφορα συνέδρια νευρολογίας.
Το 1981 εξελέγη τακτικό μέλος της Ακαδημίας Αθηνών. Πέθανε το 1991.
Μαρτίνας Γκετσεβίτσιους

Σύλλογοι

Κατά την αγωνιστική περίοδο 2004-05 υπέγραψε συμβόλαιο με τη Σακαλάι Βίλνιους, παραμένοντας στην ομάδα μέχρι τον Ιανουάριο του 2007. Για το υπόλοιπο της περιόδου 2006-07 μεταγράφηκε στη Λιέτουβος Ρίτας, από την οποία αποχώρησε το καλοκαίρι του 2011. Με τη Λιέτουβος κατέκτησε το EuroCup της περιόδου 2008-09, το Πρωτάθλημα Λιθουανίας 2008-09 και 2009-10, καθώς και το Κύπελλο Λιθουανίας για τα έτη 2009 και 2010. Με την ίδια ομάδα κατέκτησε τη Βαλτική Λίγκα των ετών 2007 και 2009. 
Επόμενος σταθμός στην καριέρα του ήταν ο Ολυμπιακός Σ.Φ. Πειραιώς. Το 2012 και το 2013 κέρδισε την Ευρωλίγκα με τον Ολυμπιακό, ενώ επίσης το 2012 κατέκτησε το Πρωτάθλημα Ελλάδος.
Το 2013, υπέγραψε στην Λιέτουβος Ρίτας. Την πρώτη του χρονιά, είχε 13.5 πόντους και 3.5 ασίστ μ.ό. σε 17 αγώνες στην VTB United League, με αποτέλεσμα, να αναδειχθεί ως ο καλύτερος Λιθουανός του Πρωταθλήματος.
Τη σεζόν 2015-2016, άφησε τη Λιθουανία για δεύτερη φορά στην καριέρα του, προκειμένου να αγωνιστεί στην Τεντ Άνκαρα Κολέιλιλερ. Με την τουρκική ομάδα, πάτησε παρκέ σε 28 αναμετρήσεις και οι αριθμοί του ήταν οι εξής: 10,8 πόντοι, 2,8 ριμπάουντ και 2,4 ασίστ.
Τον Αύγουστο του 2016 συμφώνησε με την Σαραγόσα και μετακόμισε στην Ισπανία. Αγωνίστηκε σε 27 παιχνίδια και σκόραρε 11,3 πόντους, μαζεύοντας 2,3 ριμπάουντ και δίνοντας 2,3 ασίστ. Αναδείχθηκε μάλιστα καλύτερος σουτέρ τριών πόντων στη λίγκα ACB.
Την αγωνιστική περίοδο 2017-2018, αγωνίστηκε για την πολωνική Ζιελόνα Γκόρα. Ο Λιθουανός guard προσέφερε 10,5 πόντους, 2,7 ασίστ και 2 ριμπάουντ, σε 48 αναμετρήσεις.
Το καλοκαίρι του 2018, ανακοινώθηκε από την λιθουανική Πριενάι. Εκείνη τη σεζόν μέτρησε 11,6 πόντους, 4,3 ασίστ και 3,3 ριμπάουντ, παίζοντας σε 35 αγώνες.
Μετά από έξι χρόνια, το καλοκαίρι του 2019, επέστρεψε στην Ελλάδα για λογαριασμό του Άρη.

Εθνική Λιθουανίας

Υπήρξε μέλος των Εθνικών Ομάδων U-16, U-18, U-19 και U-20 της Λιθουανίας. Αγωνίστηκε στα Ευρωπαϊκά Πρωταθλήματα U-16 των ετών 2003 και 2004 και στο Ευρωπαϊκό Πρωτάθλημα U-18 του 2005. Κατέκτησε το ασημένιο μετάλλιο στο Ευρωπαϊκό Πρωτάθλημα U-18 του 2006. Την επόμενη χρονιά συμμετείχε στο Παγκόσμιο Πρωτάθλημα U-19, ενώ κατέκτησε το ασημένιο μετάλλιο στο Ευρωπαϊκό Πρωτάθλημα U-20 του 2008. Τέλος, κατέκτησε το χάλκινο μετάλλιο στο Παγκόσμιο Πρωτάθλημα Ανδρών του 2010.
.int

Το .int είναι ένας τομέας ανώτερου επιπέδου (sTLD) στο σύστημα ονομάτων του Διαδικτύου. Το όνομά της προέρχεται από τη διεθνή λέξη "ίντερνετ", που χαρακτηρίζει τη χρήση της για διεθνείς οργανισμούς. Η πρώτη χρήση αυτού του τομέα ήταν από το ΝΑΤΟ, το οποίο είχε προηγουμένως ανατεθεί στον τομέα ανωτάτου επιπέδου .nato.
Σύμφωνα με την πολιτική της IANA βάσει του RFC 1591, το sTLD int προορίζεται για διεθνείς οργανισμούς που βασίζονται σε συνθήκη, όπως ο ΟΗΕ και οργανισμούς ή οντότητες με καθεστώς παρατηρητή από τον ΟΗΕ. Το int θεωρείται ότι έχει τις αυστηρότερες πολιτικές εφαρμογής όλων των TLDs, καθώς συνεπάγεται ότι ο κάτοχος είναι θέμα διεθνούς δικαίου. Για το λόγο αυτό, η διαδικασία υποβολής αίτησης απαιτεί από τον αιτούντα να αποδείξει ότι είναι πράγματι βασισμένός σε συνθήκη με την παροχή ενός αριθμού καταχώρισης της σύμβασης των Ηνωμένων Εθνών και ότι έχει ανεξάρτητο νομικό καθεστώς.
Από τον Ιούνιο του 2012, ο τομέας .int αποτελείται από 166 καταχωρήσεις.
Ο υποτομέας eu.int χρησιμοποιήθηκε από τα ιδρύματα που συνδέονται με την Ευρωπαϊκή Ένωση. Ωστόσο, τα ονόματα τομέων των προαναφερθέντων ιδρυμάτων μεταφέρθηκαν στο .eu TLD στις 9 Μαΐου 2006 (Ημέρα της Ευρώπης). Όλες οι προηγούμενες διευθύνσεις eu.int παρέμειναν προσιτές για μεταβατική περίοδο τουλάχιστον ενός έτους. Από το 2017, η Ευρωπαϊκή Κεντρική Τράπεζα συνεχίζει να χρησιμοποιεί το ecb.int.
Άνοιγμα Άντερσεν

Ονομασία

Το άνοιγμα Άντερσεν πήρε το όνομα του Άντολφ Άντερσεν (Adolf Anderssen), ανεπίσημου Παγκοσμίου Πρωταθλητή στο Σκάκι, ο οποίος το έπαιξε τρεις φορές στο ματς εναντίον του Πωλ Μόρφυ (Paul Morphy) το 1858 στο Παρίσι. Ο Άντερσεν νικήθηκε αποφασιστικά στο ματς αυτό, αλλά γενικά στις παρτίδες που άνοιξε με την καινοτομία αυτή σημείωσε σκορ 1½ στα 3 (μία ήττα, μία ισοπαλία, μία νίκη).

Επίσημες χρήσεις

Μια σύγχρονη εφαρμογή της κίνησης έγινε από τον Κροάτη διεθνή μαιτρ Δρ. Ζβόνκο Κρέσακ (Dr. Zvonko Krecak). Επίσης, τον Μάρτιο του 2010, όταν ο τότε παγκόσμιος #1 Μάγκνους Κάρλσεν (Magnus Carlsen) έπαιξε το άνοιγμα εναντίον του Βασίλι Ιβάντσουκ (Vassily Ivanchuk) σε μια παρτίδα τυφλό σκάκι, κατά τη διάρκεια του τουρνουά σκακιού Άμπερ (Amber chess tournament), όπου ο Κάρλσεν έχασε τελικά τη συγκεκριμένη παρτίδα.
Αριθμολογία

Ως αριθμολογία ορίζεται οποιοδήποτε από τα πολλά παραδοσιακά συστήματα ή πίστεις στη μυστικιστική ή εσωτερική σχέση μεταξύ των αριθμών και των φυσικών αντικειμένων ή όντων.
Η αριθμολογία και η αριθμολογική μαντεία με συστήματα όπως η ισοψηφία ήταν δημοφιλής ανάμεσα στους πρώτους μαθηματικούς, όπως ο Πυθαγόρας, αλλά δεν θεωρούνται πλέον τμήμα των μαθηματικών και ορίζονται ψευδομαθηματικά από τους σύγχρονους επιστήμονες.
Σήμερα η αριθμολογία συνδέεται συχνά με το παραφυσικό, όπως η αστρολογία και παρόμοιες μαντικές τέχνες
.
Λεονίντ Μίκελσον

Βιογραφία

Γεννημένος από Εβραίους γονείς, Ο Μίκελσον ξεκίνησε την καριέρα του ως μηχανικός μετά από την αποφοίτησή του από το Ινστιτούτο Πολιτικών Μηχανικών της Σαμάρα το 1977. Ξεκίνησε να εργάζεται ως εργοδηγός σε μια κατασκευαστική εταιρία στην Σιβηρία. Το 1985, ορίστηκε ως Γενικός Μηχανικός της Ryazantruboprovodstroy. Το 1987, έγινε Γενικός Διευθυντής του Kuibishevtruboprovodstroy. Το 1991, η Kuibishevtruboprovodstroy ήταν μια από τις πρώτες εταιρείες που υποβλήθηκαν σε ιδιωτικοποίηση μετά τη διάλυση της Σοβιετικής Ένωσης.
Ο Μίκελσον συνέχισε ως διευθύνων σύμβουλος στην εταιρεία, η οποία μετονομάστηκε σε NOVA, μέχρι τον Οκτώβριο του 1994. Στη συνέχεια έγινε Γενικός Διευθυντής της εταιρείας χαρτοφυλακίου Novafinivest, η οποία αργότερα έγινε γνωστή ως NOVATEK. Από το 2008 έως το 2010 ο Μίκελσον ήταν Πρόεδρος του Διοικητικού Συμβουλίου της OAO Stroytransgas και της OOO Art Finance. Επί του παρόντος κατέχει τη θέση του Προέδρου του Διοικητικού Συμβουλίου της ZAO SIBUR και υπηρετεί στο εποπτικό συμβούλιο της Ρωσικής Τράπεζας Περιφερειακής Ανάπτυξης.
Η SIBUR είναι μια εταιρεία επεξεργασίας φυσικού αερίου και πετροχημικών η οποία εκμεταλλεύεται 26 εργοστάσια παραγωγής σε ολόκληρη τη Ρωσία με έδρα τη Μόσχα. Ο Μίκελσον κατέχει το 57,5% της SIBUR. Κατέχει επίσης το 25% της Novatek.
Κατέχει επίσης ένα τεράστιο γιοτ που του κόστισε 150 εκ. δολάρια, το Pacific.
Ο Μίκελσον έχει έντονο ενδιαφέρον για τις τέχνες, δηλώνοντας ότι το 99% του ενδιαφέροντός του είναι στη ρωσική σύγχρονη τέχνη. Επίσης ίδρυσε το δικό του ίδρυμα, το Ίδρυμα V-A-C, το οποίο προωθεί τη σύγχρονη ρωσική τέχνη και έχει διεθνείς δεσμούς με διάφορα μουσεία του κόσμου. Τον Μάιο του 2017, το ίδρυμα άνοιξε επίσης έναν εκθεσιακό χώρο στην Βενετία και βρίσκονται σε εξέλιξη οι εργασίες για την ανάπτυξη του πρώτου μεγάλου κέντρου τέχνης της V-A-C στη Μόσχα. Σχεδιασμένο από την Renzo Piano Building Workshop, ένα νέο κέντρο σύγχρονων τεχνών και πολιτισμού στη Μόσχα πρόκειται να ανοίξει το 2019 υπό χρηματοδότηση του Μίκελσον.

Προσωπική ζωή

Ο Μίκελσον είναι παντρεμένος, με δύο παιδιά, και ζει στη Μόσχα.
Μαρία Σαράποβα

Βιογραφία

Γεννήθηκε στις 19 Απριλίου του 1987. Έχει ύψος 188 εκ. και συγκαταλέγεται στις πλέον ψηλές παίκτριες της αντισφαίρισης διεθνώς.
Εξαιτίας του πυρηνικού ατυχήματος στο εργοστάσιο Τσερνομπίλ το 1986, οι γονείς της Σαράποβα εγκαταστάθηκαν από τη Λευκορωσία, όπου ζούσαν, στην πόλη Νιαγκάν της ΣιβηρίαςΗ Μαρία γεννήθηκε έναν χρόνον μετά.
Σε ηλικία 7 ετών πήγε στις ΗΠΑ, όπου παρακολούθησε μαθήματα αντισφαίρισης στην Ακαδημία του Νικ Μπολετιέρι, στο Μπρέιντεντον της ΦλόρινταςΗ μητέρα της εξαιτίας περιορισμών με τη βίζα, πήγε στην Αμερική δύο χρόνια μετά. Η ίδια η Μαρία ζει στις ΗΠΑ από την ηλικία των 7 ετών αλλά διατηρεί τη ρωσική υπηκοότητα.
Το 2008 συνελήφθη στις ΗΠΑ ένας νεαρός αθλητής, ο Λέοναρντ Τέιλορ, ο οποίος είχε σκοπό πρώτα να την παντρευτεί και έπειτα να σκοτώσει την ίδια και την οικογένειά της.
Τον Ιανουάριο του 2010 υπέγραψε οκταετές συμβόλαιο με την Nike αξίας 70 εκατομμυρίων ευρώ.
Το 2011 επέστρεψε στην πρώτη δεκάδα της παγκόσμιας κατάταξης μετά από 2 χρόνια και τον Ιούνιο του 2012 ανέβηκε στην κορυφή.

Εξωαθλητική δραστηριότητα

Το 2008  η αθλήτρια υπέγραψε τετραετές συμβόλαιο με τη Sony Ericsson και δέχτηκε να συμμετέχει στη διαφήμιση της εταιρείας.
Το 2007 ορίστηκε πρέσβειρα καλής θελήσεως του ΟΗΕ (UNDP).
Αχιλλέας Κούππας

Βιογραφικά στοιχεία

Γεννήθηκε στην Μυτιλήνη και ήταν γιος του Σπυρίδωνα Κούππα, υπαλλήλου σε ελληνικούς εμπορικούς οίκους με καταγωγή από την Κεφαλλονιά, και της Αικατερίνης Καλογερά, με καταγωγή από την Λέσβο. Αδέρφια του ήταν οι Επαμεινώνδας και Γρηγόριος Κούππας. Μεγάλωσε στη Μυτιλήνη αλλά μαζί με την οικογένειά του εγκαταστάθηκε στην Αθήνα προκειμένου να σπουδάσει. Παρακολούθησε μαθήμα στο πρακτικό τμήμα της Σχολής Καλών Τεχνών και εν συνεχεία εγκαταστάθηκε στο Λίβερπουλ, όπου παρέμεινε για επτά χρόνια μαθητεύοντας σε μεταλλουργικές επιχειρήσεις. Το 1877 επιστρέφει στην Ελλάδα και έναν χρόνο αργότερα προσλαμβάνεται ως μηχανικός στη γαλλική εταιρείων των Μεταλλείων Λαυρίου. 
Το 1882 με την οικονομική υποστήριξη των αδερφών του ίδρυσε, σε ιδιόκτητο οικόπεδο στον Πειραιά, μηχανουργείο με την επωνυμία "Η Εργάνη Αθηνά". Σύντομα το μηχανουργείο εξελίχθηκε σε ένα εκ των σημαντικότερων του Πειραιά παραμένοντας σε λειτουργία μέχρι το 1987, οπότε και έκλεισε λόγω οικονομικών προβλημάτων. Με την παραγωγή του προμήθευε την ελληνική αγορά αλλά και αυτή της Μέσης Ανατολής. Το 1906 η περιουσία του υπολογιζόταν σε ένα με τρία εκατομμύρια δραχμές.
Στην ιδιοκτησία του βρισκόταν το μέγαρο Κούππα, το οποίο κατασκευάστηκε στα τέλη του 19ου αιώνα σε σχέδια του Ερνέστου Τσίλλερ στη οδό Πανεπιστημίου στην Αθήνα και αποτελούσε μία από τις πολυτελέστερες ιδιωτικές κατοικίες της πρωτεύουσας. Στο Ελληνικό Λογοτεχνικό και Ιστορικό Αρχείο φυλάσσεται το αρχείο Γρηγορίου Κούππα, το οποίο μεταξύ άλλων περιέχει την αλληλογραφία του με τον αδερφό του, Αχιλλέα, ενώ στο Κέντρο Νεοελλη­νικών Ερευνών του Εθνικού Ιδρύματος Ερευνών φυλάσσεται το αρχείο της επιχείρησης του Αχιλλέα Κούππα, δωρεά των δύο εγγονών του, Μιχάλη και Αχιλλέα Μητσού.
Είχε αποκτήσει μια κόρη που ήταν παντρεμένη με τον Ιωάννη Μητσό, διευθυντή της "Αχιλλέας Κούππας Α.Ε." και πρόεδρο του ΣΕΒ.
Σαυρόποδα

Εξωτερικά χαρακτηριστικά

Τα σαυρόποδα ήταν πραγματικά τεράστια. Ήταν πολύ ογκωδέστερα από τους άλλους δεινόσαυρους, και τεράστιους λαιμούς που υποστήριζαν ένα μικρό κεφάλι. Τα πόδια τους έμοιαζαν με κολόνες, και είχαν ουρές σαν μαστίγια. Ορισμένα ίσως να είχαν αγκάθια που διέτρεχαν το σώμα τους, και άλλα, όπως ο Αμαργάσαυρος είχαν ιστίο, όπως ο σαρκοφάγος Σπινόσαυρος, αλλά κάποιες φορές διπλό. Οι λαιμοί τους πρέπει να ήταν πολύ μυώδεις, έτσι ώστε να μη σωριάζονται κάτω. Μάλιστα, κάποιοι όπως ο Βραχιονόσαυρος, μπορούσαν να τον κρατούν όρθιο, και έτσι μπορούσαν να φτάσουν και τα ψηλότερα κωνοφόρα. Το χρώμα τους, φυσικά, δεν είναι γνωστό και δεν υπάρχουν τρόποι για να το μάθει κανείς, αφού τόσο μεγάλα ζώα δε θα χρειαζόταν να κάνουν καμουφλάζ.

Διατροφή

Τα σαυρόποδα ήταν όλα φυτοφάγα, και εξαιτίας των τεράστιων τροφικών απαιτήσεών τους, μία ομάδα από Βραχιονόσαυρους ή Αργεντινόσαυρους χρειαζόταν ένα ολόκληρο δάσος για να τραφεί. Τα σαυρόποδα μπορούσαν να κόψουν την τροφή τους, αλλά όχι να τη μασήσουν. Έτσι, κατάπιναν χαλίκια, τα οποία άλεθαν την τροφή στο στομάχι. Αυτά τα χαλίκια ονομάζονται γαστρόλιθοι. Τα σαυρόποδα χρειάζονταν πολλά θρεπτικά συστατικά για να επιβιώσουν, όπως απέδειξε ένα πείραμα του Πανεπιστημίου της Βόννης, υπό την ηγεσία του Jurgen Hummel. Έφτιαξαν ένα τεχνητό έντερο, το οποίο μπορούσε να χωνέψει φυτά της εποχής των δεινοσαύρων. Τα δεδομένα έδειξαν πως τα σαυρόποδα χρειάζονταν εντυπωσιακά υψηλά ποσά από θρεπτικές ουσίες, άρα θα έτρωγαν πραγματικά πολύ.
Lincoln Blackwood

Δημιουργία

Το Blackwood ήταν μια πολυτελέστερη εκδοχή του pick-up Ford F-150 Crew Cab της τότε γενιάς, αλλά η εξωτερική του αισθητική είχε διαμορφωθεί κατ' αντιστοιχία με τα άλλα μοντέλα της Lincoln της τότε εποχής. Το σασί ήταν κοινό με αυτό του Ford F-150, ενώ το μπροστινό μέρος, το σαλόνι, το ταμπλό, ο κινητήρας και το κιβώτιο ταχυτήτων ήταν κοινά με το SUV πολυτελείας Lincoln Navigator πρώτης γενιάς (1997 - 2002). Επίσης, το Blackwood έφερε και ορισμένα ξεχωριστά στοιχεία, με εμφανέστερο φυσικά το ντιζάιν της πίσω καρότσας, ενώ το συνολικό μήκος του αμαξώματος έφτανε σχεδόν τα 5,60 μέτρα.
Ο αποφασιστικός παράγοντας που ώθησε την Lincoln να δημιουργήσει το μοντέλο, ήταν η τεράστια εμπορική επιτυχία του Lincoln Navigator πρώτης γενιάς, που είχε πρωτοκυκλοφορήσει τον Αύγουστο του 1997 και ήταν το πρώτο SUV στην ιστορία της φίρμας. Ως αποτέλεσμα, εξέλιξε και το Blackwood, το πρώτο της pick-up, που έτυχε μάλιστα να είναι και το πρώτο στην ιστορία στην ιστορία της αυτοκίνησης πολυτελές pick-up. Το αρχικό πρωτότυπο μοντέλο έκανε ντεμπούτο στο Σαλόνι Αυτοκινήτου του Ντιτρόιτ τον Ιανουάριο του 1999 και πυροδότησε τότε ενθουσιασμό εκ μέρους του κοινού. Ωστόσο, η παραγωγή του ξεκίνησε μόλις τον Αύγουστο του 2001 και οι πρώτες πωλήσεις τον Οκτώβριο, λόγω προβλημάτων στην προμήθεια της πίσω καρότσας από την κατασκευάστρια εταιρεία Magna Steyr.
Όπως είχε συμβεί και με την πρώτη γενιά της Cadillac Escalade, που είχε λανσαριστεί το 1998 ως απάντηση στην νέα μόδα των SUV και ιδίως στον καινούριο εγχώριο αντίπαλο, το Lincoln Navigator, η Cadillac αποφάσισε να εξελίξει επίσης ένα αντίστοιχο pick-up, με βάση το SUV Cadillac Escalade. Πράγματι, στα τέλη του 2001, η δεύτερη γενιά της Cadillac Escalade προσέθεσε την pick-up εκδοχή Cadillac Escalade EXT, μόλις λίγο μετά το Blackwood. Ενώ όμως η Escalade EXT γνώρισε από την πρώτη στιγμή μεγάλη εμπορική επιτυχία, το Blackwood εξελίχθηκε αμέσως σε ένα πρωτοφανές εμπορικό κάζο.

Αντικατάσταση του Blackwood

Ήδη πριν ολοκληρωθεί η σεζόν του 2002, η Lincoln ανακοίνωσε την πρόωρη διακοπή του Blackwood, λόγω των εντελώς μηδαμινών πωλήσεων, και τελικώς η παραγωγή του έληξε τον Δεκέμβριο του 2002. Μετά από μια παύση 2 ετών, ήρθε ο επίσημος διάδοχος και ήταν το Lincoln Mark LT. Λανσαρίστηκε στις Ηνωμένες Πολιτείες τον Ιανουάριο του 2005 και γνώρισε σαφώς μεγαλύτερη εμπορική απήχηση, καθώς δεν επαναλήφθηκαν τα σφάλματα που είχαν γίνει στο Blackwood. Διατέθηκε στις ΗΠΑ και στον Καναδά έως το 2008, ενώ στο Μεξικό υπέστη μετά μια ανανέωση και διατηρήθηκε στην αγορά αυτή έως το 2014.
10ος αιώνας π.Χ.

Ο 10ος αιώνας π.Χ. αρχίζει στις 1 Ιανουαρίου 1000 π.Χ. και τελειώνει στις 31 Δεκεμβρίου 901 π.Χ..
Νεχέλ

Η Νεχέλ (αραβικά : نِخِل) είναι πόλη της Αιγύπτου στη χερσόνησο του Σινά και στο Κυβερνείο Βορείου Σινά. Βρίσκεται στο κέντρο της χερσονήσου  και στις παρυφές του όρους Ελ Τιχ.
Η πόλη από την αρχαιότητα είχε στρατηγική σημασία, και είναι γνωστή για το κάστρο το οποίο έχει προστεθεί στον ενδεικτικό κατάλογο μνημείων παγκόσμιας κληρονομιάς.
Βαλτάσαρ του Μεκλεμβούργου

Βιογραφία

Ήταν ο τέταρτος γιος του Ερρίκος Δ΄ δούκας του Μεκλεμβούργου και της Δωροθέας των Χόεντσολερν, κόρης του Φρειδερίκου Α΄ δούκα του Μεκλεμβούργου.
Το 1507 απεβίωσε στο Βίσμαρ σε ηλικία 56 ετών, άτεκνος. Ήταν συγκυβερνήτης με τον αδελφό του Μάγκνους Β΄, που όταν το 1503 απεβίωσε, τον διαδέχθηκαν οι τρεις γιοί του.

Οικογένεια

Νυμφεύτηκε το 1487 τη Μαργαρίτα, κόρη του Έρικ Β΄ δούκα της Πομερανίας· δεν απέκτησαν απογόνους.
Υδροδυναμική

Εξίσωση της συνέχειας

Ο Νόμος της συνέχειας της ροής είναι από τους σημαντικότερους νόμους στην Υδροδυναμική. Η σχέση που περιγράφει αυτόν τον νόμο ονομάζεται εξίσωση της συνέχειας της ροής και αναφέρει ότι η παροχή παραμένει σταθερή κατά μήκος μίας φλέβας (ενός σωλήνα), που διαρρέεται από υγρό. Η εξίσωση αυτή είναι άμεση συνέπεια της αρχής διατήρησης της ύλης. Η μαθηματική της έκφραση είναι:

Όπου Α η διατομή του σωλήνα και u η ταχύτητα του υγρού
Παράδειγμα: Έστω ότι παρατηρείται ένας υδραγωγός που σε κάποιο σημείο του (1) παρουσιάζει μια ιδιαίτερη στένωση, είτε από εξωτερική παραμόρφωση, είτε εσωτερικά από εναπόθεση αλάτων, και τα σημεία 2 και 3 κοντά και εκατέρωθεν του 1, καθώς επίσης τα σημεία 4 και 5 εκατέρωθεν και μακρύτερα των προηγουμένων 2 και 3 αντίστοιχα. Θα διαπιστωθεί αμέσως ότι ο υδραγωγός αυτός είναι "μεταβλητής διατομής" αφού οι διατομές του στα σημεία 1, 2, 3, 4 και 5 είναι διάφορες. Λαμβάνοντας λοιπόν υπόψη ότι το το μεν υγρό είναι ασυμπίεστο και η ροή μόνιμη θα πρέπει σε ορισμένο χρόνο, σύμφωνα με την "Αρχή της συνεχείας της ροής", να διέρχεται από κάθε διατομή ίσος όγκος ρευστού.
Επειδή η παροχή Q = F υ θα έχουμε F₁ υ₁ = F₂ υ₂ = F₃ υ₃ = F₄ υ₄ = F₅ υ₅ = ............C σταθερό, ή γενικά, F υ = σταθερό.